Urugvajus (upė)

Urugvajus (, ) – upė Pietų Amerikoje. Ilgis apie 1600 km. Prasideda Brazilijoje, susiliejus Kanoaso ir Pelotaso upėmsR. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Sera do Maro kalnų masyve (2050 m aukštyje virš jūros lygio). Teka į pietvakarius slenkstėta (yra Mokonos krioklys), netinkama laivybai vaga, toliau teka Argentinos–Brazilijos siena, nuo Argentinos–Urugvajaus sienos teka į pietus La Platos žemuma, įteka į, kartu su Paranos upe suformuota, La Platos estuariją (per Parana Gvasu atšaką).

Didžiausi intakai – Kanoasas, Šapeko (dešinieji), Pelotasas, Varzėja, Ižui, Ibikui, Negras (kairieji).

Urugvajus maitinamas kritulių; rudenį ir pavasarį patvinsta. Ties Konkordija patvenktas Salto Grandės užtvanka. Laivyba atskiruose ruožuose (nuo Salto – 300 km, jūrų laivai – nuo Paisandu).

Didžiausi miestai prie Urugvajaus upės: Itakė, Urugvajana (Brazilija), Paso de los Libresas, Konkordija, Konsepsion del Urugvajus (Argentina), Saltas, Paisandu, Frai Bentosas (Urugvajus).

Aptinkamos 107 žuvų rūšys.

 Pavadinimo kilmė 
Upės pavadinimas kildinamas iš gvaranių kalbos: uru („miškinė putpelė“, Odontophorus capueira) + gua (kilm.) + y („upė, vanduo“).El País newspaper: Presentan tesis del nombre Uruguay 


 Šaltiniai 

Kategorija:Urugvajaus upės
Kategorija:Argentinos upės
Kategorija:Brazilijos upės